google/wiki40b huggingface dataset:
Erez Tal

Bakgrunn

Erez Ben-Tulila (senere Erez Tal) ble født i Israel. Faren immigrerte fra Algerie, mens moren er israelsk-født. 
Tals første jobb som programleder kom med radioprogrammet Ma Yesh? (norsk oversettelse: Hva skjer?). Programmet ble sendt på militær-radiokanalen Galatz, som tilhører Israels forsvar. Her startet han et samarbeid med Avri Gilad, og de to ble senere programledere for tv-showet Ha'olam Ha'erev (Verden i kveld) i begynnelsen av 1990-årene. Programmet ble sendt på den nystartede kommersielle tv-kanalen Kanal 2. Dette var Israels første kommersielle tv-kanale etter at statskringkasteren IBA og Kanal 1 hadde hatt monopol til da. Senere ble Tal programleder og produsent for den israelske versjonen av Lykkehjulet, The Vault og The Brain.
I 2008 var han programleder for israelske Big Brother, på hebraisk kalt HaAh HaGadol.
Tal deltar også i flere underholdnings- og satireprogrammer: Bare i Israel, som han skapte, og Night Club. Han har introdusert flere lokale komikere for et større publikum, blant andre Assi Azar som senere var med-programleder for israelske Big Brother, og Guri Alfi som siden har deltatt i en rekke humorprogrammer på israelsk fjernsyn.
Tal var den israelske kommentatoren for Eurovision Song Contest 2018, landets første Eurovision-kommentator siden 1995. 25. januar 2019 kunngjorde Israels offentlige kringkastingsselskap at Tal blir programleder for Eurovision Song Contest 2019 i Tel Aviv sammen med Bar Refaeli, Lucy Ayoub og Assi Azar. Tal og Refaeli blir hovedverter, mens Azar og Ayoub skal være verter i artistenes oppholdsrom, green room.
Røntgenbilde

Et røntgenbilde tas ofte som del av bildediagnostikk innen medisinsk diagnostikk. Man fremkaller røntgenbildene i et røntgenlaboratorium.
Fort Mackinac

Fort Mackinac var en britisk (1781-1796, 1812-1815) og amerikansk (1796-1812, 1815-1895) militær installasjon nord i delstaten Michigan på en øy i Mackinacsundet.

Grunnleggelse

Fort Mackinac ble anlagt opprinnelig av den britiske armé som en erstatning for Fort Michilimackinac. Helt til å begynne med hadde det nye fortet det gamles navn, men det ble så rettet på.  Da Storbritannia etter Jay-traktaten i 1794 forlot, anla de istedet Fort St. Joseph.

1812 års krig

Den britiskr armé og kanadisk milits sammen med indianske allierte fra dakota-, ojibwa- og ottawa-stammene, organiserte av det britiske indianerdepartement, gjenerobret Fort Mackinac under 1812 års krig. Et amerikansk forsøk på å gjenerobre fortet i 1814 mislyktes, men fortet ble tilbakeført til USA etter freden.

Amerikansk garnison

Eyter 1812 års krig var Fort Mackinac en amerikansk garnison 1815-1895.

Nasjonalpark

Siden 1895 har øya vært en delstatlig nasjonalpark. Det tidligere militærsnlegget er et museum med stort innslag av historiske rekonstruksjoner.
Skanstull tunnelbanestasjon

Skanstull tunnelbanestasjon er en stasjon i Stockholms tunnelbane i bydelen Södermalm i Innerstaden.
Stasjonen trafikkeres av T-bane 1 (grønn linje). Den ligger mellom Gullmarsplan og Medborgarplatsen.
Stasjonen ble åpnet 1. oktober 1933 med navnet Ringvägen, og fikk sitt nåværende navn 1. oktober 1950.
AFI 100 år…-serien

AFIs 100 år…-serien er en serie av lister og tilhørende CBS tv-sendinger der American Film Institute feiret 100 år med de flotteste filmene i amerikansk film. Listen er ment å tenne interesse for klassisk Hollywood-film.
Valutareform

Japan

Japan skiftet i 1871 ut et komplisert system fra edo-perioden med yen som betalingsmiddel og med desimalsystem.

Norden

Sverige gikk i 1874 over fra riksdaler til krone. Finland gikk bort fra svenske riksdaler og over til russiske rubel i 1809, og innførte i 1860 mark som nasjonal valuta. Da Norge innførte krone i 1873 ble verdien av 1 krone satt lik 0,4032258 gram gull. Vest-Tyskland innførte i 1948 Deutsche mark til erstatning for Reichsmark. Reformen innebar en storstilt pengesanering ved at hver person bare fikk vekslet inn et begrenset beløp. Pengesanering er en pengereform der kontanter (sedler) blir inndratt eller vekslet om. I Norge skjedde dette siste gang i 1945 etter at okkupasjonsmakten hadde finansiert sin virksomhet ved trykking av penger.
Voskhod-programmet

Voskhod-programmet (russisk: Восход, norsk oversettelse: soloppgang) var et sovjetisk romprogram. Programmet etterfulgte Vostok-programmet, og innebær en viss gjenbruk av komponenter fra det programmet sine kansellerte ferder. 
Mens Vostok-programmet var rettet mot å forstå effektene av å reise i rommet, samt vektløshetens virkning på menneskekroppen, ble de to bemannede ferdene i Voskhod-programmet rettet mer mot spektakulære "Først"-hendelser, eller PR-stunts.
Selv om programmet oppnådde den aller første romvandringen (EVA) i romfartshistorien, ble det å slå USA med å plassere flere mennesker i et romskip det alt overskyggende motiv for programmet.
Da begge dissene målene ble oppnådd, ble programmet avsluttet før tiden, på grunn av endringer i det Sovjetiske ledelsen. Sovjet rettet da sitt fokus mot Sojuz-programmet.
Stanislav Morozov

Karriere

Før han begynte å konkurrere med Tatiana Volosozhar hadde han partnerne Elena Belusovskaya og Aliona Savchenko.
Han vant juniorverdensmesterskapet i 2000 sammen med Savchenko og de havna på 15.-plass i vinterlekene i 2002. Han slutta å konkurrere i 2002, men kom tilbake på isen sammen med Volosozhar. De to kom på 12.-plass i vinterlekene i 2006 og på fjerdeplass i verdensmesterskapet i 2007. De hadde treneren Galina Kukhar fra begynnelsen av.
I 2008 bytta de trener til Ingo Steuer og begynte å trene hovedsakelig i Chemnitz. De vant sine første Grand Prix-medaljer, sølv og bronse og kvalifiserte seg til Grand Prix-finalen i 2008-09, der de kom på fjerdeplass.
GNU Grand Unified Boot loader

GNU Grand Unified Boot loader, kanskje mer kjent som GRUB, er en operativsystemlaster for GNU/Linux. Denne blir utviklet av Free Software Foundation og er fri programvare lisensiert under GNU General Public License.
Highland Football League

Highland Football League (Highland League) er en halvprofesjonell fotballiga i Skottland, stiftet i 1893. Den er en av tre ligaer på nivå 5, det høyeste nivået under den skotske fotballigaen og skotsk Premier League. (De to andre er East of Scotland League og South of Scotland League.) Highland League har, som navnet indikerer, klubber fra det skotske høylandet, men også fra Moray og Aberdeenshire.
Det finnes ikke noe automatisk opp- og nedrykkssystem mellom disse tre avdelingene og 3. divisjon (nivå 4) i den skotske ligaen, men flere klubber fra Highland League har likevel blitt valgt inn i den skotske ligaen.
Mark Otieno Odhiambo

2015

Otieno kom på andreplass på 100 meter i det kenyanske mesterskapet i friidrett 2015. Han kom på andreplass på 100 meter under det kenyanske uttakningsstevnet for VM i friidrett 2015, og ble målt til 10,1 med håndholdt tid, men håndholdte tider gjelder ikke som kvalifisering til VM.
Han deltok i Afrikalekene 2015, men ble slått ut i semifinalen på 100 meter, der han løp på 10,41. Kenya kom her på fjerdeplass på 4 x 100 meter, med samme tid som Ghana som kom på tredjeplass.

2016

Han kom på andreplass på 100 meter i det kenyanske mesterskapet i 2016, bak Mike Mokamba. I Afrikamesterskapet i friidrett 2016 ble han også slått ut i semifinalen på 100 meter, etter at han løp på 10,49 og fikk 16. beste tid. På 4 x 100 meter stafett kom Kenya på femteplass.

2017

Kenya nådde finalen på 4 x 200 meter under IAAF World Relays 2017, og kom der på sjuendeplass med 1:23,72. I det kenyanske mesterskapet i juni vant han 100 meter med 10,14 sekunder, og han vant også 200 meter med tiden 20,41. Begge tidene var ny personlig rekord. I Kenyas kvalifiseringsstevne for VM 2017 vant han 100 meter, med 10,36, og han kom på andreplass på 200 meter, med 21,04.
Han representerer Kenya under VM i friidrett 2017, der han deltar på 100 meter. I innledningsrunden løp han på 10,40, og gikk dermed videre til forsøksheatene.
Shiva (navn)

Etymologi

Shiva er avledet av shiva (sanskrit: शिव), som betyr «god, snill, lykkebringende».
Sumy

Sumy (ukrainsk: Суми, russisk: Сумы) er en by i nordøstre Ukraina, ved elven Psel. Den er hovedstad i Sumy oblast. Pr. 2004 hadde byen 283 700 innbyggere. Tidligere var byen betjent av Sumy lufthavn, men siden 2006 har det kun vært mulig å lande med private fly.

Historie

Sumy ble grunnlagt i 1652 som en kosakkfestning for å beskytte Sloboda Ukraina fra angrep fra Krim-tatarene. Etter at angrepene stanset og området ble innlemmet i det Russiske keiserriket ble Sumy et viktig økonomisk senter. Byen var okkupert av det nasjonalsosialistiske Tyskland under andre verdenskrig og ble hardt skadet. De skadede delene er senere gjenoppbygget.

Kultur og arkitektur

Sumy oblast kunstmuseum (Nikanor Onatskij-museet) ble etablert i 1920 på grunnlag av kunst som var beslaglagt fra lokale adelsfamilier og holder til i bygningen for den forhenværende statsbanken for det russiske keiserriket.
Sumys eldste bevarte bygning er oppstandelseskirken fra 1702, som nylig er restaurert. Sentrum ble tidligere dominert av den store, nyklassisitiske Preobrazjenskij-katedralen. Den ble opprinnelig bygget på 1700-tallet, og restaurert i 1858 og i 1880-årene. Ved siden av står et 56 meter høyt klokketårn. Innvendig inneholder den fresker av Vladimir Makovskij og Klavdij Lebedev. Hovedkirken i St. Pantaleonklosteret ble bygget i 1911 av arkitekten Aleksej Sjtsjusev, og er en etterligning av middelalderkirkene i Novgorod og Pskov.
Pessar

Pessar er et prevensjonsmiddel for kvinner. Det er en gummiskål som holdes utspent av en fjær laget av metall langs kanten, som kvinnen selv kan sette inn i skjeden. Pessaret dekker da livmoråpningen, og hindrer på den måten spermiene å nå inn i livmoren.
Pessaret må tilpasses av lege, men kan settes inn av kvinnen selv før samleiet. Det kan vaskes og brukes om igjen, men man må være påpasselig med at det holdes rent. Pessaret er forholdsvis sikkert i kombinasjon med kjemiske midler som sæddrepende krem og skum, og har ingen kjente bivirkninger.
Det kan også brukes til å støtte opp plasseringen av livmoren i forhold til skjeden som medisinsk behandling.
Norske Patentingeniørers Forening

Norske Patentingeniørers Forening (NPF) er en interesseorganisasjon for norske patent- og varemerkefullmektiger. Foreningen ble stiftet i 1936.
Siden det etter loven ikke stilles andre krav til en norsk patentfullmektig enn at man har bosted i Norge, så har NPF satt sine egne kriterier for medlemskap. Det kreves således utdannelse på sivilingeniørnivå eller juridisk embetseksamen. Dessuten kreves det at man har hatt utdannelsesrelevant praksis i minst 7 år, derav minst 5 års praksis i et patentkontor. NPF har de siste årene hatt et jevt stigende medlemstall til 95 (pr. 2008).
NPF er kollektivt medlem av Fédération Internationale des Conseils en Propriété Industrielle (FICPI), som er en verdensomspennende interesseorganisasjon for patentfullmektiger med medlemmer i over 80 land.
Philles Records

Philles Records var et plateselskap stiftet i 1961 av Phil Spector og Lester Sill. Selskapsnavnet er en sammensetning av deres fornavn. Allerede året etter kjøpte Spector ut Sill og ble eneeier i en alder av 21 år og ble slik USAs yngste plateutgiver.
Selskapet ga ut 12 musikkalbum, men bortsett albumet A Christmas Gift for You hadde selskapet hele tiden fokus på gi ut singler. Selskapet ga ut 39 kjente singler, men utgivelsesnummer Philles 125 er en nyutgivelse av Philles 119 med en annen B-side hvor «Winter Wonderland» klokelig ble byttet ut med «Harry and Milt Meet Hal B». I tillegg har de fleste oversikter også tatt med Back to Mono-samlingen og tatt med to utgivelser med katalognummer Philles 123: «Stumble and Fall» med Darlene Love og «Walking in the Rain» med The Ronettes. Philles 134, 135 og 136 ble bare gitt ut utenfor USA.
Alle singlene ble produsert av Spector, bortsett fra fem unntak: Philles 101, 103 og 104 som ble produsert av Sill før han forlot selskapet; Philles 133 av Jeff Barry og Philles 134 av Bob Crewe. Ingen av disse kom inn på hiot-listene, mens alle Spectors produksjoner ble med bare fire unntak notert på hit-listene i USA. 18 singler fra Philles records kom på Top 40 og selskapet hadde på topplasseringer med Philles 106 i 1962 og igjen med Philles 124 i 1965.
Selskapet avsluttet arbeidet i 1967 og Spector hadde da en to-års opphold som plateprodusent. katalogen forvaltes nå av Universal Music Group som ervervet denne gjennom sitt oppkjøp av EMIs innspillinger. Distribusjonsrettighetene er overdratt til Sony Musics Legacy Recordings gjennom en lisensavtale fra september 2009. Før dette ble gjenutgivelser fra håndtert av ABKCO Records.
Friidrett under Sommer-OL 2012 – 110 meter hekk menn

Runde 1

Kval. refler: første 3 i hvert heat (Q) og de påfølgende 6 raskeste tidene (q) går videre til semifinalen.
Livendula

Utseende

Ganske små (vingespenn 25-32 millimeter) og spinkle sommerfugler. Hannene er på oversiden gjerne mer eller mindre blåfiolette, den bakre delen av bakvingen ofte hvit. Hunnene er gjerne gulbrune med små, mørke flekker. Hannene er også gulbrune på undersiden, eventuelt med hvit bakre del av bakvingen.

Levevis

Disse sommerfuglene lever i skog, gjerne tropisk regnskog.

Utbredelse

Slekten er utbredt i Sør-Amerika, fra Venezuela i nord til Bolivia i sør.
Erik Nylander

Karrière

Etter avsluttet videregående skole på Domarhagsskolan studerte Nylander ved jazzlinja på NTNU i Trondheim (2002-04). Etter å ha gjort seg bemerket på den norske jazzscenen med en rekke utgivelser og i ulike prosjekter, lagde han plata Corrupted Mirror (2009) ved et møte med Karl Stømme (trompet) og Steinar Nickelsen (keyboard). Albumet tok form i studio der musikerne møttes uten noen spesiell intensjon om å gi ut noen CD. Idéen var å bruke de tre instrumentene til å spille all slags musikk, som føltes naturlig å spille i øyeblikket. Opptakene ble gjort i tre forskjellige økter. De fleste av sporene er improvisert på stedet, men inneholder også komposisjoner skrevet av Strømme og Nickelsen. Oberheim OB-X synthesizer fra 1980 var avgjørende for lydbildet.
Albumet A festa Vale Tudo (2009) med Erik Nylanders Orkester (med Eivind Lønning, Espen Reinertsen, Hanna Gjermundrød, Ole Morten Vågan & Petter Vågan) markerte Nylanders debut som plateprodusent og bandleder. Han har også vært med på å starte flere andre bandprosjekter.
Ljubljana

Historie

Selv om romerske bosetninger ble bygget i år 15 etter vår tidsregning, nevnes byen første gang i 1144 (ved sitt tyske navn Laibach) og 1146 (ved navnet Luwigana).
Etter å ha fått byrettigheter i 1220, kom Ljubljana under habsburgsk styre i 1335, ble bispesete i 1461 og utviklet seg til et slovensk kulturelt senter i løpet av senmiddelalderen. Det habsburgske styret ble bare avbrutt av Napoleonskrigene, da byen mellom 1809 og 1813 var hovedstad for de franske illyriske provinser. I 1821 var byen vertskap for Laibach-kongressen. Under østerriksk styre var den hovedstad for hertugdømmet Carniola/Krain.
Da Østerrike-Ungarn brøt sammen i 1918, ble byen sete for Dravska banovina. I april 1941 ble den okkupert og deretter innlemmet i Italia, og 23. februar 1942 ble den fullstendig inngjerdet med piggtråd og gjort til den største krigsfangeleiren i Europa.
Etter krigen ble den hovedstad i den jugoslaviske sosialistrepublikken Slovenia. Da Slovenia ble uavhengig i 1991 ble den landets hovedstad.
Ljubljana har blitt ødelagt av jordskjelv flere ganger. Etter jordskjelvet i 1511 ble byen gjenoppbygget i renessansestil, og etter at jordskjelvet i 1895 sterkt skadet byen, også i nyklassisistisk og jugendstil. Byens arkitektur er derfor idag ganske blandet. En rekke bygninger er også fra mellomkrigstiden, av den lokale arkitekten Jože Plečnik. Byen er velkjent for sitt vakre og godt bevarte bysentrum. Gamlebyen fremstår som svært italiensk, med mange kaféer ved elven og et varmt klima. Om sommeren finner forskjellige musikkarrangementer sted i gamlebyen og på borgen, og Ljubljana besøkes særlig av mange unge mennesker fra hele verden.

Transport

Europavei 57, Europavei 61, og Europavei 70 går gjennom Ljubljana som er tre av seks europaveier i Slovenia.
Mapanas

Mapanas (Bayan ng Mapanas) er en kommune i Filippinene. Kommunen ligger på øya Samar, og tilhører provinsen Northern Samar. Folkemengden var på 14 025 innbyggere i 2015.
Brystkaramell

Brystkarameller er en eldre betegnelse for sukkertøy tilsatt stoffer som man antok var gode mot hoste eller sår hals.
To eksempler på slike er Kongen av Danmark eller Kamferdrops.
Freia produserte fra 1920-tallet forskjellige pastiller, også under én type som fikk navnet Freia Brystkarameller. I Danmark finnes Evers Brystkarameller, som er massive sukkertøy med sterk smak av salmiakk-lakris.
Damtjern (Lier)

Badeplass

Damtjern var på 1990-tallet preget av at det ble brukt som tilholdssted for utenlandske sesongarbeidere som bodde i bilene sine på parkeringsplassen i sørenden av tjernet. Kommunene tok tak i problemet, ved å blant annet stenge parkeringsplassen, og i de seinere årene har Damtjern blitt en populær badeplass for befolkningen på Tranby, Reistad og Lierskogen. Det er to utetoaletter utplassert på østsiden, samt en rullestolrampe på sørsiden.
Badesesongen ble sterkt redusert sommeren 2006 da nedbør tok med seg store mengder leire og gjørme. Dette var grunnet store anleggsarbeider, blant annet i forbindelse med en vannledning, bygging av byggevarehuset Bauhaus og en motorcross-bane i nærheten.
I dag er vannkvaliteten igjen god.

Klatrefelt

Granittklippene langs tjernets vestside egner seg godt for klatring, og Damtjern har i mange år vært et populært sportsklatrefelt. Feltet ble utviklet på siste halvdel av 1980-tallet, hovedsakelig av klatrere fra Oslo, og Damtjern ble på denne tiden den viktigste arenaen for utviklingen av ruter i den øvre delen av graderingsskalaen i Norge. I 1986 gikk Marius Morstad «Stive dempere», landets første rute gradert 8+ (fransk grad 7c+), og i 1988 sto Per Hustad for et nytt gjennombrudd da han fullførte sitt langtidsprosjekt, ruta «Marathon», grad 9 (fransk grad 8b).
Sommeren 2006 ble det gjennomført en større reboltingsaksjon, blant annet med støtte fra Drammen Klatreklubb, hvor de gamle boltene fra 1980-tallet ble skiftet ut.

Annet bruk

Damtjern brukes blant annet også til fisking, sommer og vinter. Tjernet blir relativt hurtig isdekt vinterstid, grunnet lite tilstrømning av vann og liten sirkulasjon. Om vinteren brukes isen til speedcross, billøp og flyplass for modellfly.
NM på skøyter, enkeltdistanser for damer

NM på skøyter, enkeltdistanser for damer er et norgesmesterskap i hurtigløp på skøyter som har blitt arrangert årlig siden 1987. Det arrangeres ett mesterskapsløp på hver av distansene 500 meter, 1 000 meter, 1 500 meter, 3 000 meter og 5 000 meter. I 1994 var det to ganger 500 meter, men bare den beste tiden gjaldt på resultatlisten. I perioden 1995 til og med 2005 og fra og med 2012 var det løperen med beste sammenlagte tid av to 500 metersløp som ble mester på distansen. Fra og med 2006 til og med 2011 var man tilbake til ett 500 metersløp som opprinnelig fra starten av.
Skulle det dukke opp flere lik, er det bare å ringe …

Handling

I bygget der Lilly bor har det skjedd et mord, og det er Lilly som oppdager liket og ringer politiet. Ifølge Lilly er det sjefen for et firma i toppetasjen som er død, og hans navn er herr Marthinsen. Han er også eier av gården. Når konstabel Jeremias P. Grodahl, spilt av Helge Reiss, kommer inn har liket forsvunnet. 
Konstabelen tror ikke noe spesielt på Lilly, og når Bakker kommer blir han irritert over å ha blitt dratt ut av «en febervarm seng» for å komme til et åsted hvor liket er forsvunnet.
Det er bare det at Bakker og Lilly er gamle kjente, og har visstnok vært ganske intime i «Rosekjeller'n» i gode gamle dager. Så når hun vil prate om gamle dager og Bakker om mordet som visstnok har skjedd, så blir det ikke lett.
Det er blitt funnet blod på stolen og herr Marthinsen kom aldri hjem den kvelden. Bakker må da til sin store skuffelse faktisk etterforske et mulig mord. Så det hele ender med at Bakker samler sammen hele personalet til herr Marthinsen på herr Marthinsens kontor for å finne en eventuell morder. Hvem har gjort det, er herr Marthinsen død eller er offeret ennå ikke nevnt?

Om filmen

Skulle det dukke opp flere lik ble en av de mest sette norske filmene på kino i 1970.
Filmen ble første gang vist på NRK den 26. desember 1976 og har blitt sett en rekke ganger etter det.

Teateroppsetningen

Den norske teaterversjonen ble satt opp på Oslo Nye teater senhøsten 1968 og hadde samme rollebesetning som filmen. Stykket ble meget populært og ble satt opp over 150 ganger. Det gikk siste gang sommeren 1970. Stykkets store suksess var hovedårsaken til at det ble laget en filmversjon i 1970.
Star Wars Rogue Squadron III: Rebel Strike

Mottagelse

Rebel Strike fikk positive anmeldelser, men ikke fullt så gode som sine forgjengere. Nettsidene GameRankings og Metacritic gidde spillet en score på henholdsvis 76,61% og 75/100. Spillet ble hyllet for sinn intense gameplay og evnen til å møte flere fiender i løpet av oppdragene enn Rogue Leader. Rebel Strike fikk kritikk for en klossete spillbarhet på sine bakkeoppdrag.
Cyclidiinae

Utseende

Slanke sommerfugler med store vinger, forvingene svakt sigdformede. På farge varierer de fra grålig hvitt til grå- eller brunspraglete.
Médaille de la Résistance française

Médaille de la Résistance française er en fransk medalje for innsats mot den tyske okkupasjonen av Frankrike under andre verdenskrig. Medaljen ble innført av Charles de Gaulle i eksil i London og ble tildelt medlemmer av De frie franske styrker og motstandsfolk i det okkuperte Frankrike.

Innstiftelse og administrasjon

Medaljen ble innstiftet ved forordning utstedt av Charles de Gaulle 9. februar 1943 i London. Medaljen ble tildelt av sjefen for de franske styrkene i utlandet, Charles de Gaulle, assistert av et medaljeråd. Fra slutten av krigen ble den tildelt av formannen for Frankrikes provisoriske regjering og fra 1. januar 1947 av Frankrikes president.
Medaljen er siden 1966 administrert av kanselliet for Frigjøringsordenen.

Inndeling

Fra starten hadde Médaille de la Résistance française én klasse. I november 1945 ble det innført en høyere klasse, medaljen med rosett.

Utforming

Médaille de la Résistance française består av en rund bronsemedalje som på avers er belagt med et dobbeltkors (croix de Lorraine), de frie franske styrkenes symbol. Datoen XVIII.VI.MCMXL  (18. juni 1940) står i en bue nederst. Det var 18. juni 1940 de Gaulle kringkastet sin første appell til franskmennene om å fortsette kampen mot Tyskland. Reversen har innskriften «PATRIA NON IMMEMOR». 
Medaljen er opphengt i et rødt medaljebånd med svarte striper.
Medaljen ble utformet av løytnant i de frie franske styrker Antoine «Tony» Mella, som også formga ordenstegnet for Frigjøringsordenen. De første eksemplarene ble produsert av firmaet J. Gault & Son i London.

Tildeling

Medaljen ble tildelt som belønning av lojal og modig innsats i kampen mot Frankrikes fiender utført i Frankrike, det franske imperiet eller utenlands fra 18. juni 1940. Medaljen ble tildelt for innsats for De frie franske styrker og for motstandsinnsatsinnsats i det okkuperte Frankrike.
Fram til 1. april 1947 ble medaljen tildelt for motstandsinnsats under andre verdenskrig, men i Indokina ble tildeling sluttført 31. desember 1947. Etter disse datoene er medaljen utelukkende tildelt posthumt til dem som falt for Frankrike i løpet av krigen.
Det er utdelt 65 185 medaljer, hvorav 4 587 med rosett. 25 483 av tildelingene gjaldt personer som falt under krigen. Medaljen er tildelt 22 militæravdelinger, 17 kommuner i Frankrike samt til Ny-Caledonia og til 15 skoler, sykehus og andre institusjoner.
Ørnehaug

Historisk

Gården finnes nevnt i jordebok fra 1598, den står der oppført med en frelse på et geiteskinn. Dette viser at gården har lagt øde etter svartedauden og at den da har historie tilbake til mellomalderen.
I perioden ca.  1860 til 1904 lå husmannsplassen Svåra under bruk 1.